FI Euroopan unionin virallinen lehti C 155/3

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2010/C 155/03

Tuen N:o: XA 48/10

Jäsenvaltio: Espanja

Alue: Comunitat Valenciana

Tukiohjelman nimike tai yritykselle myönnettyä yksittäistä tukea saaneen yrityksen nimi: Intercoop-Frutos Secos

Oikeusperusta: Resolución del expediente acogido a la línea «programas intersectoriales en materia de atributos y valores de la calidad agroalimentaria».

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 60 888,00 EUR

Tuen enimmäisintensiteetti: 100 %

Täytäntöönpanopäivä: Heti kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston internetsivustolla.

Tukiohjelman tai yksittäisen tuen kesto: Vuoden 2010 joulukuuhun asti.

Tuen tarkoitus:

— Valencian autonomisen alueen maatalouselintarvikkeiden ominaisuuksia ja arvoa käsittelevien teemapäivien ja seminaarien järjestäminen,

— pähkinöiden ja kuivattujen hedelmien arvoa ja ominaisuuksia koskevan tieteellisen tiedon levittäminen tutkimusten ja teknisten raporttien avulla sekä uusien tuotteiden kehittäminen esimerkiksi manteleista,

— maatalouselintarvikkeiden kaupan pitämisen tehostaminen tiedotus-, menekinedistämis- ja esittelytoimien avulla korostamalla kuivattujen hedelmien laatua ja terveysvaikutuksia,

— opiskelijoille tarkoitettujen teemapäivien järjestäminen ja menekinedistämistoimet myyntipisteissä,

Suunnitellut toimet ovat 15 päivänä joulukuuta 2006 annetun komission asetuksen (EY) N:o 1857/2006 14 ja 15 artiklan mukaisia.

Asianomainen ala: Valencian autonomisen alueen maatalous- ja elintarvikealalla toimivat pk-yritykset.

Tuen myöntävän viranomaisen nimi ja osoite:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internet-osoite: http://www.agricultura.gva.es/especiales/ayudas_agrarias/pdf/intercoop%20frutos%20secos2010.pdf

Muita tietoja: —

La Directora General de Comercialización Marta VALSANGIACOMO GIL

Tuen N:o: XA 50/10

Jäsenvaltio: Espanja

Alue: Comunitat Valenciana

Tukiohjelman nimike tai yritykselle myönnettyä yksittäistä tukea saaneen yrityksen nimi: Asociación profesional de flores, plantas y tecnología hortícola de la C.V.

Oikeusperusta: Resolución del expediente acogido a la línea «programas intersectoriales en materia de atributos y valores de la calidad agroalimentaria».

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 38 460,00 EUR

Tuen enimmäisintensiteetti: 100 %

Täytäntöönpanopäivä: Heti kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston internetsivustolla.

Tukiohjelman tai yksittäisen tuen kesto: Vuoden 2010 joulukuuhun asti.

Tuen tarkoitus: Osallistuminen messuille (IPM-Essen, Salon du végétal d'Angers, Flormart, Iberflora) ja tutustumiskäynnit yritysten välisen tietojenvaihdon edistämiseksi.

Suunnitellut toimet ovat 15. joulukuuta 2006 annetun komission asetuksen (EY) N:o 1857/2006 15 artiklan mukaisia.

Asianomainen ala: Valencian autonomisen alueen maatalous- ja elintarvikealalla toimivat pk-yritykset.

Tuen myöntävän viranomaisen nimi ja osoite:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internet-osoite: http://www.agricultura.gva.es/especiales/ayudas_agrarias/pdf/flores%20y%20plantas2010.pdf

Muita tietoja: —

La Directora General de Comercialización Marta VALSANGIACOMO GIL

Tuen N:o: XA 51/10

Jäsenvaltio: Yhdistynyt kuningaskunta

Alue: Pohjois-Irlanti

Tukiohjelman nimike tai yritykselle myönnettyä yksittäistä tukea saaneen yrityksen nimi: The Northern Ireland Regional Food Programme 2010.

Oikeusperusta: Agriculture Act (Northern Ireland) 1949.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tukijärjestelmän kokonaistalousarvio on 900 000 GBP kolmen vuoden aikana.

Tuen enimmäisintensiteetti: 100 % kaikista tukikelpoisista kustannuksista.

Täytäntöönpanopäivä:

Tukiohjelman tai yksittäisen tuen kesto: 3 vuotta 1 päivästä huhtikuuta 2010 alkaen.

Tuen tarkoitus: 15 artikla – Teknisen tuen antaminen maatalousalalla

Huom: On mahdollista, että jalostajat saavat jonkin verran markkinointitukea 15 artiklan mukaisesti tuetusta osallistumisestaan messuille ja näyttelyihin. Tällaisissa tapauksissa tuki on 15 päivänä joulukuuta 2006 annetun komission asetuksen (EY) N:o 1998/2006 mukaista (vähämerkityksinen tuki).

Asianomainen ala: Kaikki alat Pohjois-Irlannin maatalouden alkutuotannossa.

Tuen myöntävän viranomaisen nimi ja osoite:

Department of Agriculture and Rural Development Room 516A Dundonald House Upper Newtownards Road Belfast BT4 3SB Northern Ireland UNITED KINGDOM

Internet-osoite: http://www.dardni.gov.uk/index/publications/pubs-dard-grants-and-funding/nirfp_2010-11.htm

Muita tietoja: —

Tuen N:o: XA 53/10

Jäsenvaltio: Irlanti

Alue: —

Tukiohjelman nimike tai yritykselle myönnettyä yksittäistä tukea saaneen yrityksen nimi: Aid Scheme for Potato and Vegetable Crops damaged by Frost in January 2010.

Oikeusperusta: 15 päivänä joulukuuta 2006 annetun komission asetuksen (EY) N:o 1857/2006 11 artiklan mukainen valtiontukia koskeva ryhmäpoikkeus (State Aid Block exemption framework).

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tuki maksetaan kertasuorituksena tukikelpoisille perunan ja vihannesten tuottajille, jotka voivat osoittaa, että tammikuun 2010 pakkaset aiheuttivat heille tuntuvia menetyksiä. Kokonaistalousarvio on enintään 10 miljoonaa EUR, ja maksut suoritetaan tukijärjestelmän voimassaolon päättymisajankohtaan eli joulukuuhun 2010 mennessä.

Tuen enimmäisintensiteetti: Tuen enimmäisintensiteetti on 80 % (epäsuotuisilla alueilla 90 %) – asetuksen (EY) N:o 1857/2006 11 artiklan 6 kohta. Tuen enimmäisintensiteettiä alennetaan kuitenkin 50 %:lla, jos viljelijällä ei ole asetuksen (EY) N:o 1857/2006 11 artiklan 8 kohdan mukaisesti otettua vakuutusta. Tämän odotetaan koskevan kaikkia tai lähes kaikkia tuenhakijoita, koska Irlannin olosuhteissa tällainen vakuutusturva on epätodennäköinen.

Viljelijälle aiheutuneita kustannuksia, jotka eivät johdu suoraan epäsuotuisista sääoloista, ei pidetä tukikelpoisina ehdotetussa tukijärjestelmässä edellä mainitun asetuksen 11 artiklan 3 kohdan b alakohdan mukaisesti.

Täytäntöönpanopäivä: Maksujen odotetaan alkavan toukokuussa 2010 (kun tarkastukset paikalla on tehty kaikkien tuenhakijoiden tiloilla).

Tukiohjelman tai yksittäisen tuen kesto: Kertaluonteiset maksut yksittäisille viljelijöille on määrä suorittaa kaikkien tukihakemusten osalta joulukuuhun 2010 mennessä.

Tuen tarkoitus: Tavoitteena on korvata osittain perunan ja vihannesten viljelijöille tammikuun 2010 kovien pakkasten aiheuttamat tosiasialliset menetykset. Tuki maksetaan suoraan viljelijöille, jotka täyttävät kaikki asetuksessa (EY) N:o 1857/2006 ja erityisesti sen 2 artiklan 8 kohdassa säädetyt edellytykset (pakkanen on tuhonnut yli 30 % keskimääräisestä vuosituotannosta).

Irlannin viranomaiset ovat virallisesti tunnustaneet kovat pakkaset luonnonmullistukseksi edellä mainitun asetuksen 11 artiklan 7 kohdan mukaisesti.

Asianomainen ala: Perunan ja vihannesten viljely, toisin sanoen peruna, porkkana, lanttu, kaali, parsakaali, kukkakaali, selleri, ruusukaali, purjo, salaatti, sipuli ja yrtit.

Tuen myöntävän viranomaisen nimi ja osoite:

Department of Agriculture Fisheries and Food Crop Production & Safety Backweston Administrative Building Backweston Celbridge Co. Kildare IRELAND

Internet-osoite: http://www.agriculture.gov.ie/farmerschemespayments/otherfarmersschemes/aidschemeforcropsdamagedbyfrost/

Muita tietoja: http://www.met.ie/climate/monthly_summarys/jan10.pdf